8)በሐሳቧ የምትስለው ወንድ አንተን አይመስልም። ሰውየው መልኩ፣ ቁመናው፣ አስተሳሰቡ፣ አነጋገሩ፣ አበላሉ፣ አጠጣጡ፣ አደናነሱ፣ አለባበሱ፣ ሁለመናው ሆሊውድ ለገበያ የሚያቀርባቸውን የፊልም ተዋንያንን እንጂ አንተን በጭራሽ አይመስልም። በሌላ አነጋገር፣ አንተ የእሷ ፍቅረኛ ልትሆን አትችልም። እንደማትችል በግልጽ ቋንቋ እየነገረችህ ነው። የሆሊውዶቹን ወንዶች ለመምሰል ጊዜህንም ሆነ ጉልበትህን አታባክን። ባጠቃላይ፣ የምትወዳት ልጅ ካንተ ጋር ስትሆን ስለሌሎች ወንዶች ማውራት ካዘወተረች፣ አትኩሮቷ ካንተ ይልቅ ሌሎች ወንዶች ላይ ከሆነ፣ አንተን ለፍቅር ጓደኝነት አላሰበችህም ማለት ነው። አንተን ወይ እንደ ጥሩ፣ አማካሪ ጓደኛዋ ነው የምታይህ፤ ያ ካልሆነ ደግሞ የሚመቻትን፣ በፍቅር የሚያከንፋትን ወንድ እስክታገኝ ድረስ የጊዜ ማሳለፊያዋ ነህ። በርግጥ አንዳንድ ሰዎች ፍቅር ሳይዛቸው ፍቅር ውስጥ ይገቡና፣ ፍቅሩ ከተጀመረ በኋላ አፍቃሪያቸውን በጊዜ ሂደት ሊወዱት ይችላሉ። ይሄ ግን የሚከሰተው አልፎ፣ አልፎ ነው። አንዳንድ ወንዶች ደግሞ “በድቼ ልጅ ካስወለድኳት፣ አማራጭ ስለማይኖራት፣ እየወደደችኝ ትመጣለች” ብለው ያስባሉ። እንደዚህ ዓይነቱ ከንቱ አስተሳሰብ አደገኛ ብቻም ሳይሆን ከራስ ወዳድነት የመነጨ ክፋት ነው። በዚህ አድራጎትህ የተነሳ፣ እድሜ ልክህን እየረገመችህ ልትኖር ትችላለች።
